# name
Revistes Científiques de la Universitat de Barcelona (RCUB). Nova versió i nova interfície. Maig 2017

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Maig 2017.

# metadata.dc.description.abstract[].value
El portal de Revistes Científiques de la Universitat de Barcelona RCUB, estrena nova interfície aprofitant l’actualització del seu software.
RCUB recull les revistes científiques especialitzades en diversos àmbits temàtics, editades o coeditades per la Universitat de Barcelona. Funciona amb el programari de codi lliure Open Journal Systems (OJS) desenvolupat pel Public Knowledge Project (PKP) amb l’objectiu de fomentar l’accés a la investigació, facilitant la gestió i publicació de revistes científiques.
El portal s’ha actualitzat de la versió 2.3.7.0 a la 2.4.8.1 de l’OJS, després d’uns mesos de preparació de la migració per part de la Unitat de Projectes del CRAI i de l’Àrea de Tecnologies de la Informació i la Comunicació de la Universitat de Barcelona.
S’ha renovat completament la pàgina principal del portal. Ha desaparegut el llistat A-Z amb imatge de la coberta de la revista i al seu lloc s’ha afegit un Cercador de revistes i una imatge que enllaça a la llista de totes les revistes que es troben a RCUB i a RACO (Revistes Catalanes amb Accés Obert). A la part superior trobareu el nou apartat Revistes per categories. El peu de totes les pàgines inclou enllaços a la pàgina principal de RCUB, a la Declaració ètica (en català, espanyol i anglès), a l’avís legal i a la pàgina principal de la Universitat. El logotip del portal és nou i s’ha renovat la capçalera de totes les pàgines amb els logotips de RCUB i de la Universitat.

# metadata.dc.rights[].value
cc-by (c) Universitat de Barcelona. CRAI, 2017

# metadata.dc.title[].value
Revistes Científiques de la Universitat de Barcelona (RCUB). Nova versió i nova interfície. Maig 2017